Утвърждавам:

Борислава Хаджийска, директор

**И Н С Т Р У К Т А Ж**

**за външни лица, извършващи ремонтни работи или други дейности**

**в Професионална гимназия по туризъм – гр. Самоков**

1. Да се запознаят с ППП, изготвени за профилирана езикова гимназия, и да ги спазват стриктно.

2. При изпълнение на дейностите, за които са наети от Професионална гимназия по туризъм, да се грижат както за живота, здравето и безопасността си, така и за живота, здравето и безопасността на други лица, пряко или непряко свързани с дейността им.

3. Да не оставят без контрол и наблюдение технически средства, уреди, ел. инструменти, препарати, които представляват опасност за здравето и живота на други хора.

4. При работа с химически вещества или препарати да се спазват инструкциите за безопасна работа с тях.

5. При възникване на ситуации, които могат да представляват опасност за тяхното здраве или за здравето на други хора, незабавно да информират ръководството на училището.

6. Задължително да се спазват плановете за евакуация, разработени за училището за всеки коридор и помещение.

7. При започване и провеждане на текущи или основни ремонти по сградния фонд, различни видове инсталации работниците, участващи в тях, да се запознаят и да бъдат инструктирани, съгласно Инструкцията за ПБ на Професионална гимназия по туризъм – гр. Самоков.

8. Да се явяват на работното си място с подходящо облекло и обувки, които да не създават условия за увреждане на здравето им.

9. С особено внимание и задължително в екип да се извършват ремонтни дейности в двора и сградата на училището и други дейности, създаващи предпоставка за увреждането на нечие здраве.

10. При наличие на хлъзгави повърхности да се движат внимателно, за да избягнат подхлъзвания и падания,

11. С особено внимание да се извършват дейности на високи места.

12. При качване на стълби / при дейности на високо / задължително да се търси помощ от още едно лице за осигуряване на безопасност за работника. Винаги да се работи с подходящо облекло и обувки.

13. Да се спазват стриктно инструкциите за работа с инструменти, уреди и апаратура, с които се работи.

14. Да се дават предложения пред ръководството на Професионална гимназия по туризъм и комисията по условия на труд и за намаляване на риска от увреждания на здравето.

***Забележка:*** *Задължителни за изпълнение и неизменна част от този инструктаж са и*

*ППП, изработени за училището и утвърдени от директора на Професионална гимназия по туризъм – гр. Самоков*

**ПРОТИВОПОЖАРНИ ПРАВИЛА**

**с цел осигуряване на пожарна безопасност, недопускане на аварии**

**и своевременното ликвидиране на евентуално възникнали такива,**

**/ на осн. чл.9, ал.1. от Наредба № 8121з – 647 от 01.10.2014 г.**

**за правилата и нормите за пожарна безопасност при експлоатация**

**на обектите- ДВ, бр. 89 от 28.10.2014 г./**

1. Всеки работещ в Професионална гимназия по туризъм е длъжен:

• Да знае какво е пожарна опасност.

• Да спазва правилата и нормите за пожарна безопасност на работните места в гимназията.

• Да проверява и оставя в края на работното време в пожаробезопасно състояние работното си място, апарати, машини, съоръжения и други.

• Да знае задълженията си, произтичащи от плановете по чл. 9, ал. 1, т. 2 – 4 от Наредба № 8121з – 647 от 01.10.2014 г.

• Да се запознае е и работи е пожаротехнически средства за гасене на пожари и пожарни кранове.

• Да познава пожарната и експлозивната опасност на работните места в Професионална гимназия по туризъм както и начините за предотвратяване, намаляване и ограничаване на опасностите и рисковете, свързани с работното оборудване, машините, съоръженията и технологичните процеси, използваните материали, пътни маршрути, опасни зони и т.н.

2. Лицата, които извършват почистването, зареждането включително и запалването на отоплителни и други уреди и съоръжения и лицата, които използват тези уреди и съоръжения са отговорни за тяхната пожаробезопасна експлоатация.

3. Забранява се оставянето на електрооборудване, отоплителни и нагревателни уреди и съоръжения без надзор, с изключение на такива, които са с автоматичен режим на работа и са осигурени със съответната защита / съгл. чл.32. т.4 /от горецитираната наредба .

4. Забранява се възпрепятстването на достъпа до електрическите табла, пожарогасителите, вътрешните пожарни кранове и местата за управление на ПИС / съгл. чл. 32, т. 5 от Наредба № 8121з – 647 от 01.10.2014г. /

5. Не се разрешава използването на нестандартни и подсилени предпазители в електрическите табла.

6. Забранявам използването на прибори с открит пламък в района на сградата.

7. Абсолютно се забранява оставянето на горими материали, леснозапалими течности и други в помещенията и по пътищата за евакуация.

8. Противопожарните уреди да се използват само по предназначение т.е. при пожар.

9. Абсолютно се забранява пушенето в сградата, дворовете и прилежащите на училището площи.

10. Изгорелите електрически предпазители да се подменят само със стандартни такива.

11. Забранява се изгарянето на отпадъци както в района на обекта, така и извън него.

12. Всеки ученик, учител, служител или пребиваващ в сградата, забелязал нарушение на противопожарния ред, е длъжен да информира ръководството и дежурния по охрана.

13. При възникване на пожар веднага да се съобщи в РСБЗН на тел. 112 или на тел. 160 и на ръководството на училището и да се започне пожарогасене с наличните противопожарни уреди и съоръжения.

14. С настоящите противопожарни правила влизат в сила от 02.09.2024 година и с тях да се запознае целият наличен състав.

15. Нарушителите на тези правила се наказват съгл. нормативната база, Правилника за вътрешния трудов ред в Професионална гимназия по туризъм – гр. Самоков.